stanford-oval/wikipedia huggingface dataset:
Luettelo suomalaisista vaate- ja tekstiilialan valmistajista

Tämä on luettelo suomalaisista vaate- ja tekstiilialan valmistajista.
Luetteloon on myös merkitty, onko tuotemerkillä tuotantoa Suomessa tai Baltian maissa.
Aiheesta muualla

Suomen tekstiiliteollisuuden historia, Tekstiilimuseo. (Arkistoitu – Internet Archive)
Kristiina Wheeler

| Kristiina Wheeler |
| --- | --- |
 Kristiina Wheeler Euroviisuklubissa Vanhalla ylioppilastalolla vuonna 2012
Henkilötiedot
Syntynyt: 8. heinäkuuta 1983 Hitchin, Yhdistynyt kuningaskunta
Ammatti:  laulaja, lauluntekijä, A&R Manager
Muusikko
Laulukielet:  englanti suomi
Aktiivisena:  2005–
Tyylilajit:  pop
Levy-yhtiöt:  Universal Music (2008–2012) Sony Music (2013–)
Aiheesta muualla
www.kristiinawheeler.com
  [ Muokkaa Wikidatassa ] [ ohje ]  
Kristiina Wheeler (oikealta nimeltään Kristiina Laura Wheeler-Solja o.s. Wheeler, s. 8. heinäkuuta 1983 Hitchin, Yhdistynyt kuningaskunta) on suomalainen laulaja ja lauluntekijä. Hänen äitinsä on suomalainen ja isä englantilainen. Perhe muutti Suomeen Kristiinan ollessa kuuden vuoden ikäinen. Wheeler avioitui Jussi-miehensä kanssa kesällä 2013.
Ura > Muusikkona

Wheeler tuli tunnetuksi laulajana elokuvassa Tyttö sinä olet tähti soineella singlellä ”You'll Be Gone” sekä keväällä 2008 julkaistulla singlellä ”Sunny Day”. Chisun tuottama esikoisalbumi ilmestyi marraskuussa 2008. Wheeler on sanoittanut kappaleita myös muille artisteille, kuten Anna Abreulle, Hanna Pakariselle ja Sara Siipolalle.
Vuonna 2009 Wheeler oli mukana Onnen laulut -kokoelmalla, jossa hän versioi SIG -yhtyeen kappaleen ”Tiina menee naimisiin”. Samana vuonna hän oli mukana myös Ipanapa talvilaulut -kokoelmalla, jossa hän esitti ”Joulupukkiukki” -nimisen kappaleen. Wheeler julkaisi ensimmäisen suomenkielisen singlensä ”Kiitos kun muistit” lokakuussa 2010 ja se oli samalla Napapiirin sankarit -elokuvan tunnuskappale. Wheeler kuvasi itse kappaleen musiikkivideon Nokian N8 -matkapuhelimella. Wheeler julkaisi toisen albuminsa suomen kielellä helmikuussa 2012. Sirpaleista koottu -nimisen albumin ensimmäinen virallinen single ”Ihanaa” julkaistiin 16. toukokuuta 2011. Albumilta julkaistiin myöhemmin vielä kaksi muuta singleä.
Wheeler julkaisi kolmannen studioalbuminsa Kun katson kauempaa 30. lokakuuta 2015.
Ura > Televisio ja radio

Hän on juontanut myös Tilt.tv -televisio-ohjelmaa, jossa esiteltiin viikoittain uusia konsolipelejä.
Wheeler kilpaili Nelosella tammikuussa 2009 alkaneessa Kuorosota -ohjelman ensimmäisellä tuotantokaudella. Wheeler kuitenkin putosi kuoroineen kisasta heti ensimmäisessä pudotuksessa. Hän oli mukana myös SuomiTV:llä syksyllä 2010 esitetyssä Fort Boyard – Linnake -sarjan sinisessä joukkueessa, joka lopulta voitti koko kisan.
Helmikuusta joulukuuhun 2013 Wheeler juonsi yhdessä laulaja Cristal Snow:n kanssa YleX-radiokanavalla Sunnuntaisirkus -nimistä ohjelmaa. Ohjelma kuultiin kanavalla sunnuntaisin kello 17–19.
Wheeler antoi Suomen pisteet vuoden 2013 Eurovision laulukilpailussa 18. toukokuuta.
Kristiina Wheeler palkittiin Industry Awards -gaalassa vuoden 2024 A&R-henkilöksi.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Hitchin to Helsinki |  Julkaistu: 5. marraskuuta 2008  Levy-yhtiö: Universal Music  Formaatti: CD / Digitaalinen | – | – |
| Sirpaleista koottu |  Julkaistu: 15. helmikuuta 2012  Levy-yhtiö: Universal Music  Formaatti: CD / Digitaalinen | #31  | – |
| Kun katson kauempaa |  Julkaistu: 30. lokakuuta 2015  Levy-yhtiö: Sony Music  Formaatti: CD / Digitaalinen | – | – |
Diskografia > Singlet

| Vuosi | Single | Singlelista | Latauslista | 50 hittiä / Striimi | Radiolista | Albumi |
| --- | --- | --- | --- | --- | --- | --- |
| 2003 | ”Yhtä juhlaa” (Spesialisti ft. Kristiina Wheeler) | 4  | – | 25  | – | Takas tukikohtaan |
| 2005 | ”You’ll Be Gone” | 18  | – | 33  | – | Tyttö sinä olet tähti – Soundtrack |
| 2008 | ”Sunny Day” | 19  | 14  | – | 8  | Hitchin to Helsinki |
| 2008 | ”Annie And I” | – | – | – | – | Hitchin to Helsinki |
| 2009 | ”Rainy Helsinki” | – | – | – | – | Hitchin to Helsinki |
| 2009 | ”Wrong” | – | – | – | – | Hitchin to Helsinki |
| 2010 | ”Kiitos kun muistit” | – | – | – | – | Sirpaleista koottu |
| 2011 | ”Ihanaa” | – | – | 21  | – | Sirpaleista koottu |
| 2011 | ”Sininen sydän” | – | – | – |  | Sirpaleista koottu |
| 2012 | ”Ensimmäinen nainen” | – | – | – | – | Sirpaleista koottu |
| 2013 | ”Muukalainen” | – | – | – | – | Kun katson kauempaa |
| 2013 | ”Rikki” | – | – | – | – | – |
| 2014 | ”Mitä jää” | – | – | – | 77  | Kun katson kauempaa |
| 2015 | ”Kaiken keskellä” (mukana Antti Kleemola) | – | – | – | – | Kun katson kauempaa |
| 2015 | ”Tuhat kertaa” | – | – | – | – | Kun katson kauempaa |
Diskografia > Musiikkivideot

You'll Be Gone (2005)
Sunny Day (2008 – Ohj. Misko Iho)
Annie And I (2008 – Ohj. Misko Iho)
Kiitos kun muistit (2010 – Ohj. Jussi Solja, Heikki Häkkinen, Kristiina Wheeler)
Ihanaa (2011 – Ohj. Cristal Snow)
Sininen sydän (2011 – Ohj. Cristal Snow)
Muukalainen (2013 – Ohj. Jussi Solja)
Kaiken keskellä (2015 – Ohj. Sami Joensuu)
Diskografia > Vierailijana

| Artisti | Kappale | Albumilta | Vuosi |
| --- | --- | --- | --- |
| Nuera | ”So You Want This” | Own World | 2003 |
| Supersankari & Idän Ihme | ”Ei mikään muutu” | Liian kuumaa käsitellä | 2003 |
| Spesialisti | ”Yhtä juhlaa” | Takas tukikohtaan | 2003 |
| Ezkimo | ”Ilman sua” | Vaa ämsee | 2004 |
| Ezkimo | ”Sä katosit yöhön” | Vaa ämsee | 2004 |
| Elastinen | ”Ote” | Anna soida | 2006 |
| Cheek | ”Ukonilmalla” | Kuka sä oot | 2008 |
| Mikael Gabriel | ”Kuule mua” | Pohjosen poika | 2011 |
| Daco Junior | ”Perfect Runaway” | Heartbeat Solo | 2012 |
| Darude | ”No More Tears To Cry” | Moments | 2015 |
Aiheesta muualla

Kuvia tai muita tiedostoja aiheesta Kristiina Wheeler Wikimedia Commonsissa
Viralliset sivut
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Yle 
Muut:  Europeana
David Crosby

David Crosby (1976)
David Van Cortland Crosby (14. elokuuta 1941 Los Angeles, Kalifornia – 19. tammikuuta 2023) oli yhdysvaltalainen kitaristi ja laulaja-lauluntekijä, joka on tullut tunnetuksi The Byrdsin ja Crosby, Stills and Nashin jäsenenä. Hän on levyttänyt myös soolomateriaalia. David Crosby on nimetty Rock and Roll Hall of Fameen kahdesti: sekä The Byrdsin että Crosby, Stills & Nashin jäsenenä. Crosby on valittu myös Songwriters Hall of Fameen. Crosbyn ensimmäinen sooloalbumi If Only I Could Remember My Name valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Crosby oli The Byrdsin perustajajäseniä ja oli 1960-luvulla luomassa folk rock -yhtyeen omantakeista saundia. Byrdsissä oli paljon sisäisiä ristiriitoja, ja Crosby lähti yhtyeestä 1967. Seuraavana vuonna hän oli Stephen Stillsin ja Graham Nashin kanssa perustamassa Crosby, Stills & Nash -yhtyettä, jossa myös Neil Young oli välillä mukana. Yhtye toimi vähän vaihtelevasti, ja jäsenet tekivät 1970-luvulla myös soololevyjä. Crosbyn 1970-luvun ainoa sooloalbumi oli LP If I Could Remember My Name (1971).
Crosby kärsi 1980-luvulla henkilökohtaisista ongelmista, ja hänet tuomittiin 1985 vankilaan karattuaan huumevieroitusklinikalta, johon hän oli lupautunut menemään vankilan sijaan. Crosby palasi musiikkialalle vuonna 1989 julkaistulla sooloalbumilla Oh Yes I Can. Seuraava soololevy Thousand Roads julkaistiin 1993, mutta sitä seuraava vasta 2014. Tuolloin julkaistun Croz-albumin jälkeen Crosby oli huomattavasti aktiivisempi ja julkaisi vuosina 2016–2018 kolme albumia.
Diskografia

David Crosbyn albumit The Byrdsin kanssa
Mr. Tambourine Man (1965)
Turn! Turn! Turn! (1965)
Fifth Dimension (1966)
Younger Than Yesterday (1967)
The Byrds' Greatest Hits (1967)
The Notorious Byrd Brothers (1968)
Crosby, Stills, and Nash (and Young)
Crosby, Stills, and Nash, 1969
Déjà Vu (Youngin kanssa), 1970
Four Way Street (Youngin kanssa), 1971
So Far (Youngin kanssa), 1974
CSN, 1977
Replay, 1980
Daylight Again, 1982
Allies, 1983
American Dream (Youngin kanssa), 1988
Live It Up, 1990
CSN (box set), 1991
After The Storm, 1994
Carry On, 1998
Looking Forward (Youngin kanssa), 1999
Greatest Hits, 2005
Déjà Vu Live (Youngin kanssa), 2008
Demos, 2009
CSN 2012, 2012
CSN 1974, 2014
David Crosbyn sooloalbumit
If I Could Only Remember My Name, 1971
Oh, Yes I Can, 1989
Thousand Roads, 1993
It's All Coming Back To Me Now, 1995
King Biscuit Flower Hour, 1996
Live, 2000
Deja Vu (live), 2002
Greatest Hits Live, 2003
Croz, 2014
Lighthouse, 2016
Sky Trails, 2017
David Crosby CPR:n jäsenenä
CPR, 1998
Live At Wiltern, 1999
Just Like Gravity, 2001
Aiheesta muualla

Kuvia tai muita tiedostoja aiheesta David Crosby Wikimedia Commonsissa
| n k The Byrds |
| --- | --- |
 Clarence White  Chris Hillman  Gene Clark  Gram Parsons  Gene Parsons  Skip Battin  Michael Clarke  David Crosby  Kevin Kelley  Roger McGuinn  John York 
Albumit:  Mr. Tambourine Man  Turn! Turn! Turn!  Fifth Dimension  Younger Than Yesterday  The Byrds’ Greatest Hits  The Notorious Byrd Brothers  Sweetheart of the Rodeo  Dr. Byrds & Mr. Hyde  Ballad of Easy Rider  (Untitled)  Byrdmaniax  Farther Along  The Best of The Byrds: Greatest Hits, Volume II  Byrds  The Byrds  20 Essential Tracks From The Boxed Set: 1965-1990  Live at the Fillmore – February 1969  The Byrds Play Dylan  The Essential Byrds 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Ruotsi  Tšekki  Korea  Kroatia  Alankomaat  Puola 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  Yle 
Muut:  Europeana  IdRef 
David Crosby (2011)
Live at the Fillmore – February 1969

| Live at the Fillmore – February 1969 The Byrds |
| --- | --- | --- |

Livealbumin tiedot
 Äänitetty : 7.–8. helmikuuta 1969 
 Julkaistu: 22. helmikuuta 2000
 Formaatti: CD
 Tuottaja(t): Bob Irwin, Roger McGuinn
 Tyylilaji: country rock folkrock rock
 Kesto: 51.42
 Levy-yhtiö: Columbia, Legacy
The Byrdsin muut julkaisut
| Byrd Parts 1998 | Live at the Fillmore – February 1969 2000 | Sanctuary 2000 |
Live at the Fillmore – February 1969 on yhdysvaltalaisen The Byrds -yhtyeen helmikuussa 2000 julkaistu livealbumi, joka on nimensä mukaisesti äänitetty The Fillmoressa, San Franciscossa helmikuussa 1969. Konsertti järjestettiin alle viikko sen jälkeen, kun yhtyeen uusin albumi Dr. Byrds & Mr. Hyde oli julkaistu.
Kappaleet

Nashville West – 1.57 (säv. Gene Parsons/Clarence White)
You're Still on My Mind – 1.57 (säv. Luke McDaniel)
Pretty Boy Floyd – 3.13 (säv. Woody Guthrie)
Drug Store Truck Drivin' Man – 2.28 (säv. Roger McGuinn/Gram Parsons)
Medley: Turn! Turn! Turn! (To Everything There Is a Season)/ Mr. Tambourine Man/ Eight Miles High – 9.47 (säv. Saarnaajan kirja/Pete Seeger/Bob Dylan/Gene Clark/Roger McGuinn/David Crosby)
Close up The Honky Tonks – 2.59 (säv. Red Simpson)
Buckaroo – 2.02 (säv. Bob Morris)
The Christian Life – 2.10 (säv. Ira Louvin/Charlie Louvin)
Time Between – 2.09 (säv. Chris Hillman)
King Apathy III – 3.14 (säv. Roger McGuinn)
Bad Night at the Whiskey – 3.50 (säv. Roger McGuinn/Joseph Richards)
This Wheel's on Fire – 4.17 (säv. Bob Dylan/Rick Danko)
Sing Me Back Home – 3.08 (säv. Merle Haggard)
So You Want to Be a Rock 'n' Roll Star – 2.36 (säv. Roger McGuinn/Chris Hillman)
He Was a Friend of Mine – 2.32 (säv. trad., san. Roger McGuinn, sov. McGuinn)
Chimes of Freedom – 3.23 (säv. Bob Dylan)
Kokoonpano

Clarence White
John York
Gene Parsons
Roger McGuinn
Joroinen

| Joroinen Jorois |
| --- | --- |

 vaakuna :  sijainti 
Sijainti:  62°10′45″N, 027°49′40″E
Maakunta:  Pohjois-Savon maakunta
Seutukunta:  Varkauden seutukunta
Kuntanumero:  171
Hallinnollinen keskus:  Joroisten kirkonkylä
Perustettu:  1631
Kokonaispinta-ala:  711,75 km² 167:nneksi suurin 2022 
– maa:  574,90 km²
– sisävesi:  136,85 km²
Väkiluku:  4 553 178:nneksi suurin 31.12.2024 
– väestötiheys:  7,92 as./km² (31.12.2024)
Ikäjakauma:  2020 
– 0–14-v.:  13,4 %
– 15–64-v.:  55,5 %
– yli 64-v.:  31,2 %
Äidinkieli:  2023 
– suomenkielisiä:  93,9 %
– ruotsinkielisiä:  0,4 %
– muut:  5,7 %
Kunnallisvero:  8,6 % 195:nneksi suurin 2025 
Kunnanjohtaja:  Jaakko Kuronen
Hallituksen puheenjohtaja:  Jani Kautto
Kunnanvaltuusto:  21 paikkaa
– puheenjohtaja:  Sari Järn
  2021–2025   • Kesk.   • SDP  • Kok.   • PS   • KD :   8 6 3 3 1
www.joroinen.fi
Infobox OKNimi-testi OK: 
Joroisten kirkko
Joroinen (ruots. Jorois) on Suomen kunta, joka sijaitsee Pohjois-Savon maakunnassa. Kunnassa asuu 4 553 ihmistä, ja sen pinta-ala on 711,75 km², josta 136,85 km² on vesistöjä. Väestötiheys on 7,92 asukasta/km². Kunnanjohtaja on Jaakko Kuronen.
1. tammikuuta 2021 Joroinen siirtyi Etelä-Savon maakunnasta osaksi Pohjois-Savon maakuntaa.
Joroisten naapurikuntia ovat Juva, Leppävirta, Pieksämäki, Rantasalmi ja Varkaus.
Joroinen on tunnettu lukuisista kartanoistaan. Joroisten nimikkoruoka on kapakalasta ja sianlihasta tehty kapapaisti. Joroisten pitäjäruoaksi nimettiin 1980-luvulla muikkuja sisältävä perunalaatikko.
Tunnettuja joroislaisia ovat muun muassa Tieto Oyj:n omistaja Pekka Viljakainen, Erkki Pulliainen eli Susi-Pulliainen, Salatut elämät -sarjasta tuttu näyttelijä Tero Tiittanen, laulaja-lauluntekijä VIIVI, entinen jääkiekkoilija Jukka Hentunen, Amer-yhtymän toimitusjohtaja Heikki O. Salonen, teollisuuspatruuna Fredrik Gustaf Aminoff, ja sotaveteraani Hannes Hynönen.
Joroinen valittiin Suomen liikkuvimmaksi kunnaksi vuonna 2021.
Maantiede

Joroisilla on kaksi taajamaa, kirkonkylä ja Kuvansi. Niiden ulkopuolella kunnan maaseutumaisemaan kuuluvat suuret peltoaukeat ja pitkät näkymät. Kunnan halki kulkee harjuketju, jonka yhteydessä sijaitsevat myös Etelä-Savon suurimmat pohjavesialueet Kotkatharju, Kolma ja Tervaruukinsalo.
Vuoden 2021 alusta Joroinen siirtyi Pohjois-Savon maakuntaan.
Maantiede > Lähikaupungit

Varkaus – 16 kilometriä
Kuopio – 90 kilometriä
Pieksämäki – 40 kilometriä
Mikkeli – 70 kilometriä
Savonlinna – 80 kilometriä
Rantasalmi – 35 kilometriä
Kylät

| 0 | 1 | 2 |
| --- | --- | --- |
|  Huutokoski  Joroisniemi  Järvikylä  Kaijonkylä  Kaitainen  Katisenlahti  Kerisalo  Kerisalonsaari |  Kirkonkylä (taajama)  Kolma  Kotkatlahti  Kurensydänmaa  Kurkela  Kuvansi (taajama)  Koskenkylä  Lahnalahti |  Maavesi  Montola  Ruokojärvi  Ruokoniemi  Savuniemi  Sydänmaa  Vättilä  Tahkoranta |
Historia

Joroinen on ollut asuttuna esihistoriallisista ajoista asti, sieltä on löytynyt kivikautinen asuinpaikka. Paikkakunnan sepät olivat jo 1550-luvulla kuuluisia taidoistaan. Vuonna 1631 Joroisista muodostettiin 1442 perustetusta Juvan pitäjän osista ja osittain Pieksämäen ja 1578 Juvasta aiemmin perustetun Rantasalmen osista, ja samaan aikaan perustettiin Joroisten seurakunta. Tiettävästi ensimmäinen kirkko valmistui 1686. Nykyinen Joroisten kirkko rakennettiin 1792–1793.
Joroinen on tunnettu lukuisista kartanoistaan, joita ovat esimerkiksi Frugårdin, Joroisniemen (ent. Braseborg), Järvikylän, Koskenhovin, Kotkan ja Paajalan kartanot. Joroisten, Rantasalmen ja Juvan kartanot kehittyivät Sotilasvirkatalojärjestelmän ja Rantasalmen kadettikoulun vaikutuksesta. Savon kartanokulttuurin kukoistuskaudella 1760–1860 kartanoita oli siviilivirkamiesten ja upseerien omistuksessa yli sata. Monet rakennuksista ovat peräisin 1800-luvun alkupuolelta ja on liitetty Museoviraston ylläpitämien valtakunnallisesti merkittävien rakennettujen kulttuuriympäristöjen joukkoon.
Paikkakuntaa kutsutaankin usein ”Savon Pariisiksi”, sillä kartanoiden väki muodosti aikoinaan oman seurapiirinsä, jossa puhuttu kieli oli usein ranska.
Hallinto

Joroisten kunnanjohtajana on toiminut vuodesta 2021 Jaakko Kuronen. Häntä edelsi Joonas Hänninen, joka toimi kunnanjohtajana vuodesta 2014. Ennen Hännistä kunnanjohtajana toimi Tenho Hotarinen.
Kunnanvaltuustossa on 21 paikkaa, ja valtuuston puheenjohtaja on Sari Järn. Kaudella 2021–2025 paikat jakautuvat seuraavasti:
Keskusta 8
SDP 6
Kokoomus 3
Perussuomalaiset 3
Kristillisdemokraatit 1
Kunnanhallituksessa on seitsemän paikkaa, ja hallituksen puheenjohtaja on Jani Kautto.
Talous

Vuonna 2022 Joroisten veroprosentti oli 21,25.
Vuonna 2016 eniten yhteisöveroa maksaneet yritykset olivat Järvikylän kartanon salaattituotannon emoyhtiö Famigro, Joroisten oma osuuskunta ja Kaitaisten kuljetus.
Varkauden lentoasema sijaitsee aivan Joroisten kuntakeskuksen vieressä, nykyään Joroisten kunnanvirasto sijaitsee lentoasema-rakennuksessa. Säännöllinen lentoliikenne kentälle on loppunut 2010-luvulla.
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Joroisten väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 6 239 | 6 239 |
| 1985 | 1985 |    | 6 270 | 6 270 |
| 1990 | 1990 |    | 6 407 | 6 407 |
| 1995 | 1995 |    | 6 223 | 6 223 |
| 2000 | 2000 |    | 5 880 | 5 880 |
| 2005 | 2005 |    | 5 619 | 5 619 |
| 2010 | 2010 |    | 5 394 | 5 394 |
| 2015 | 2015 |    | 5 110 | 5 110 |
| 2020 | 2020 |    | 4 771 | 4 771 |
Lähde: Tilastokeskus.
Väestönkehitys > Taajamat

Vuoden 2017 lopussa Joroisissa oli 4 917 asukasta, joista 2 798 asui taajamissa, 2 066 haja-asutusalueilla ja 53:n asuinpaikat eivät olleet tiedossa. Joroisten taajama-aste on 57,5 %. Joroisten taajamaväestö jakautuu kahden eri taajaman kesken:
| # | Taajama | Väkiluku (31> 12.2017) |
| --- | --- | --- |
| 1 | Joroisten kirkonkylä | 1 871 |
| 2 | Kuvansi* | 927 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Kuvansin taajama sijaitsee pääosin Joroisissa, mutta osittain myös Varkaudessa.
Palvelut ja ympäristö

Joroisissa perusopetusta annetaan Kuvansin kyläkoulussa ja kirkonkylällä Joroisten yhtenäiskoulussa. Toisen asteen opetusta antaa kirkonkylällä Joroisten lukio. Lähimmät ammatilliset koulutuspaikat ovat Juvalla, Pieksämäellä ja Varkaudessa. Joroisten kirjasto sijaitsee kirkonkylällä koulukeskuksen yhteydessä, ja se on osa Rantasalmen kanssa yhdessä muodostuvaa Toenperän kirjastoa. Lisäksi yhteinen kirjastoauto Jasso Toenperä palvelee Joroisten, Rantasalmen ja Juvan kuntien alueella. Joroisissa on 1970-luvulta asti toiminut erikoisesta arkkitehtuuristaan tunnettu hotelli Joronjälki, jossa Jyrki Sukula kuvasi 2010-luvulla jakson Hotellit kuntoon -ohjelmaan.
Urheilu

Joroisten Urheilijat on paikkakunnan perinteikäs yleisseura. Seuran lyhenne on JoU ja sen alajaostoina on frisbeegolf, hiihto- ja mäkijaoston, palloilu (lentopallo ja salibandy), voimailu sekä yleisurheilu. Yleisurheilu ja lentopallo satsaa etenkin junioriurheiluun.  Myös Kuvansin Kuohu keskittyy vahvasti yleisurheiluun ja aikuisten kuntoliikuntaan.
Suomen ensimmäiset triathlon-kilpailut järjestettiin Joroisissa vuonna 1983. Vuonna 2022 Joroisissa kilpaillaan lasten triathlonissa sekä pika- ja perusmatkoilla.
Kotkatharjun ulkoilualue sijaitsee Joroisten kirkonkylältä noin kolmen kilometrin päässä. Sen tunnetuin kohde on Kartanogolfin 18-väyläinen golfkenttä. Kotkatharjulla on myös kaksi 18-väyläistä frisbeegolf-rataa, jotka voi yhdistää 36-väyläiseksi radaksi, sekä ulkoilureittejä ja kuntoportaat. Alueella sijaitsevat Joroisten hyppyrimäet on remontoitu 2010-luvun loppupuolella. Kotkatharjun läheisyydessä sijaitsee myös Joroisten ampumarata.
Tammikuussa 2022 pidetyssä Urheilugaalassa Joroinen valittiin Suomen liikkuvimmaksi kunnaksi vuonna 2021. Vuoden 2021 liikkuvimmaksi kunnaksi etsittiin toimijaa, jonka kuntalaisten liikunnallisen elämäntavan vahvistamisessa on huomioitu myös kestävä kehitys.
Aiheesta muualla

Kuvia tai muita tiedostoja aiheesta Joroinen Wikimedia Commonsissa
Joroisten kunnan virallinen sivusto
Tilastokeskus – Joroisten avainluvut
| n k Pohjois-Savon maakunnan kunnat |
| --- | --- |
Nykyiset kunnat:  Iisalmi  Joroinen  Kaavi  Keitele  Kiuruvesi  Kuopio  Lapinlahti  Leppävirta  Pielavesi  Rautalampi  Rautavaara  Siilinjärvi  Sonkajärvi  Suonenjoki  Tervo  Tuusniemi  Varkaus  Vesanto  Vieremä 
Entiset kunnat:  Iisalmen maalaiskunta  Juankoski  Kangaslampi  Karttula  Kuopion maalaiskunta  Maaninka  Muuruvesi  Nilsiä  Riistavesi  Säyneinen  Varpaisjärvi  Vehmersalmi 
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 
Kansalliset:  Israel  Suomi (KANTO)  Yhdysvallat 
Maantieteelliset:  MusicBrainz area 
Henkilöt:  Yle  Uppslagsverket Finland
Pohjoisjärvi (Petäjävesi)

| Pohjoisjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi, Jyväskylä
Koordinaatit:  62°22′31″N, 25°22′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  Pohjoisjoki Ylä-Kintauteen 
Järvinumero:  14.554.1.002
Mittaustietoja
Pinnankorkeus:  174,1 m  
Pituus:  870 m  
Leveys:  300 m  
Rantaviiva:  2,568 km  
Pinta-ala:  15,553 ha  
Saaria:  1 
 fiPohjoisjärvi 
Pohjoisjärvi  on Keski-Suomessa Petäjävedellä ja Jyväskylässä Pihlasmäen lähellä sijaitseva järvi.
Maantietoa

Järvi on 870 metriä pitkä, 300 metriä leveä, ja sen pinta-ala on 15,6 hehtaaria. Jyväskylän ja Petäjäveden raja kulkee järven keskeltä. Järvellä on kartan mukaan yksi saari, joka sijaitsee sen pohjoisosassa Jyväskylän puolella. Järven rantaviivan pituus on 2,6 kilometriä. Petäjäveden puoleisilla rannoilla on muutama loma-asunto, kun taas Jyväskylän puoleinen ranta on metsätietä lukuun ottamatta autio.
Luontoarvoja

Järven pohjoisrannalla Jyväskylän puolella on 27 hehtaarin laajuinen, Pohjoisjärven metsäksi kutsuttu Natura 2000 -alue. Alueen pinta-alasta 14 hehtaaria on puustoista suota eli korpea ja rämettä, ja kahdeksan hehtaaria on vanhaa kuusivaltaista kangasmetsää. Suurin osa suosta on ojitettu, mutta suon läpi virtaavan puron varsi on säilynyt luonnontilaisena. Rajatun alueen eteläosa kuuluu vanhojen metsien suojeluohjelmaan.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Pohjoisjoen valuma-alueeseen (14.554) se kuuluu. Pohjoisjärven luoteispäähän laskee Linkkupuro, jonka lisäksi järveen on johdettu useita suo-ojia. Järven oma laskujoki on Pohjoisjoki, joka laskee Petäjävedellä Ylä-Kintauden Lammashiekan lahteen. Pohjoisjärven vedenpinnan korkeus on 174,1 metriä mpy., joten pudotusta Pohjoisjoelle kertyy noin 20 metriä.